पटनाः आरजेडी में सबकुछ ठीक नहीं चल रहा है. इसके संकेत 11 सितंबर को पूर्व सीएम राबड़ी आवास पर हुई बैठक के दौरान मिल गए, जब राज्य के पूर्व स्वास्थ्य मंत्री और लालू प्रसाद के बड़े बेटे तेज प्रताप ने बैठक से दूरी बनाए रखी. आरजेडी सूत्रों का कहना है कि जब बैठक चल रही थी, तो तेज प्रताप घर पर ही मौजूद थे, लेकिन बैठक में नहीं आये. चर्चाएं तेज हुईं, तो आरजेडी नेताओं ने सफाई देनी शुरू की, लेकिन सत्तापक्ष इस पर सवाल खड़े कर रहा है और कह रहा है कि ये तो होना ही था.